Sunan Kudus menika salah sawijining Ulama utawi guru agama kagem sunan Prawata, Sultan Pajang utawi Sultan Hadiwijaya. Sunan Kudus menika uga panyengkuyungipun Arya Penangsang wonten ing regejegan panguwaos ing Demak. Ratu Kalinyamat lajeng nyuwun adeging angger-angger sesambungan kaliyan sedanipun kakangipun. Sunan Kudus lajeng njlentrehaken bilih Sunan Prawata menika sampun nate mejahi Pangeran Sekar Sedo Lepen, ramanipun Arya Penangsang dados boten klentu menawi panjenenganipun pikantuk piwales.